แหล่งท่องเที่ยวเพื่อสุขภาพในศรีลังกา
ในศรีลังกา การท่องเที่ยวเพื่อสุขภาพกำลังได้รับความนิยมมากขึ้นเรื่อยๆ โดยเฉพาะในบรรดานักท่องเที่ยวชาติตะวันตก ที่ต้องการการบำบัดรักษาแผน
วิธีการบำบัดและบริบาลสุขภาพด้วยการแพทย์แผนโบราณแบบอายุรเวทที่มีมาในเอเชียใต้ นานกว่า 3,000 ปีแล้วนั้น ใช้สมุนไพรและน้ำมันและการควบคุมอาหารเป็นหลัก Richard Peroผู้เชี่ยวชาญด้านสมุนไพรในศรีลังกากล่าวว่าการใช้สมุนไพรคุณภาพดีที่สุดเรื่องสำคัญ ในการบำบัดที่ได้ผลและว่าพืชก็เหมือนกับมนุษย์ ที่มักเจ็บไข้ได้ป่วย ฉนั้นการที่จะให้วิธีการนี้ได้ผลดีที่สุดก็จะต้องเลือกพืช หรือสมุนไพรที่แข็งแรงสุขภาพดีเท่านั้น นักอายุรเวทบำบัดจะมุ่งเน้นที่แหล่งพลังงานของร่างกาย ระบบประสาท กล้ามเนื้อและการเปลี่ยนแปลงของฮอร์โมน และการบำบัดจะยึดหลักการสร้างความสมดุล ภายในร่างกายเป็นสำคัญ Pushpa KanthaAbhayawardana แพทย์ประจำ Barberyn Beach Ayurveda Resort ซึ่งส่งเสริมการบำบัดแบบอายุรเวทมากว่า 20 ปีแล้ว กล่าวว่า อายุรเวทเป็นวิธีที่ดีที่สุดในการเยียวยา และเป็นการบำบัดทั้งทางร่างกาย และทางอารมณ์ และข้อดีก็คือการใช้สมุนไพรไม่ค่อยมีผลกระทบด้านอาการแทรกซ้อน ซึ่งเป็นเหตุผลที่ลูกค้าชาติตะวันตกนิยมวิธีการนี้ นอกจากสมุนไพรแล้ววิธีการอายุรเวทยังม้กใช้ใบชา หรืออาหารพิเศษ การฝึกโยคะ การนวดและการประคบด้วยความร้อนตามส่วนสำคัญของร่างกายด้วย การนำการบำบัดแผนโบราณแบบนี้มาใช้ตามโรงแรม สถานพักผ่อนหย่อนใจ ประกอบกับการบำบัดทางสุภาพอื่น ๆกำลังเป็นที่นิยม และเป็นส่วนสำคัญของตลาดการท่อง่ที่ยวเพื่อสุขภาพ ที่กำลังเติบโตขยายตัวทั่วเอเชียใต้ ปัญหาสุขภาพที่ใช้การบำบัดแบบนี้มีทั้งความดันโลหิตสูง และความเครียด หลายคนหวังว่าจะใช้วิธีการทางอายุรเวทในการบำบัดโรคมะเร็งโรคไขข้ออักเสบ ไปจนถึงโรคระบบประสามส่วนกลางนักบำบัดผู้หนึ่งกล่าวว่า คนในประเทศตะวันตกดูเหมือนจะมีความเครียดมาก เพราะมีวิถีชีวิตที่เร่งรีบทำงานเหมือนเครื่องจักรเครื่องยนตร์และว่าการบำบัดแบบอายุรเวทช่วยเยียวยาทั้งทางกาย และทางจิตใจจึงได้รับความนิยมมากขึ้น Manic Rodrigo ผู้จัดการรีสอร์ทแห่งหนึ่งกล่าวว่า ลูกค้าส่วนใหญ่รู้สึกระปรี้กระเปร่ากระฉับกระเฉง แข็งแรงขึ้น และสุขภาพดีขึ้น พร้อมที่จะกลับไปรับภาระการงานหนักๆได้ใหม่ และว่าคนที่มารับบริการแบบนี้ส่วนใหญ่เป็นผู้หญิง ขณะนี้ศรีลังกามีชาวต่างชาติเดินทางมาท่องเที่ยวเพื่อสุขภาพ ปีละมากกว่า 440,000 คน รัฐบาลศรีลังกาวางระเบียบกฏเกณฑ์ใหม่ๆสำหรับการบำบัดรักษาสุขภาพ รวมทั้งวิธีการทางอายุรเวทและมีระเบียบกฏเกณฑ์เพื่อประกันมาตรฐาน ของสถานพักผ่อนหย่อนใจที่ให้บริการ ด้านการบริบาลสุขภาพแบบนี้ออกมาแล้ว